
     ประกาศองค์การบริหารส่วนตำบลทุ่งใส
      เรื่อง  ประมูลจ้างด้วยระบบอิเล็กทรอนิกส์
โครงการก่อสร้างอาคารศูนย์พัฒนาเด็กเล็ก ขนาด 81-100 คน (สถ.ศพด.3) แบบตอกเข็ม หมู่ที่ 7
ด้วยองค์การบริหารส่วนตำบลทุ่งใส    มีประสงค์จะดำเนินการประมูลจ้างด้วยระบบอิเล็กทรอนิกส์  (e-Auction) โครงการก่อสร้างอาคารศูนย์พัฒนาเด็กเล็ก ขนาด 81 -100 คน(สถ.ศพด.3) แบบตอกเข็ม  หมู่ที่  7 บ้านเขาฝ้าย  ราคากลาง    2,606,000.-  บาท   (สองล้านหกแสนหกพันบาทถ้วน)     มีงบประมาณเพียง   2,474,000.00   บาท  (สองล้านสี่แสนเจ็ดหมื่นสี่พันบาทถ้วน)

ผู้มีสิทธิเสนอราคาจะต้องมีคุณสมบัติดังนี้
1. เป็นผู้มีอาชีพรับจ้างทำงานที่ประมูลด้วยระบบอิเล็กทรอนิกส์  ดังกล่าว
2. ไม่เป็นผู้ที่ถูกระบุไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว
          
3. ไม่เป็นผู้ได้รับเอกสิทธิ์ หรือความคุ้มกันซึ่งอาจปฏิเสธไม่ยอมขึ้นศาลไทยเว้นแต่รัฐบาลของ
ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
4. เป็นผู้ที่ผ่านการคัดเลือกมีคุณสมบัติเบื้องต้นในการจ้างขององค์การบริหารส่วนตำบลทุ่งใส
5.ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าร่วมเสนอราคาให้แก่องค์การบริหารส่วน
ตำบลทุ่งใสและไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์หรือไม่เป็นผู้ที่กระทำการอันเป็นการขัดขวาง การแข่งขันราคาอย่างเป็นธรรมในการประมูลจ้างด้วยระบบอิเล็กทรอนิกส์ครั้งนี้
6. มีผลงานก่อสร้างประเภทเดียวกันกับงานที่ประมูลจ้างด้วยระบบอิเล็กทรอนิกส์ จะต้องมีผลงานก่อสร้างไม่น้อยกว่า 1,200,000.-บาท (หนึ่งล้านสองแสนบาทถ้วน)
กำหนดยื่นเอกสารประมูลจ้างด้วยระบบอิเล็กทรอนิกส์  ในวันที่       16   มีนาคม   2553   โดยยื่นเวลา  09.00 น. ถึง   10.00 น.  ณ  ศูนย์รวมข้อมูลข่าวสารการจัดซื้อ/จ้าง ของอบต.ระดับอำเภอ    อำเภอสิชล   จังหวัดนครศรีธรรมราช 
ประกาศรายชื่อผู้มีสิทธิ์ได้รับการคัดเลือกให้เข้าเสนอราคา  ในวันที่    17   มีนาคม   2553
เวลา   13.00  น.  เป็นต้นไป

กำหนดอบรมวิธีการประมูลด้วยระบบอิเล็กทรอนิกส์และลงนามในข้อตกลงการประมูลด้วยระบบอิเล็กทรอนิกส์ (สัญญาสามฝ่าย) ในวันที่     19  เดือน มีนาคม    พ.ศ. 2553     เวลา  10.00 น.  – 11.00 น.    ณ ที่ทำการองค์การบริหารส่วนตำบลทุ่งใส      ผู้ไม่เข้าร่วมอบรมไม่มีสิทธิเข้าเสนอราคาประมูลจ้างด้วยระบบอิเล็กทรอนิกส์


กำหนดจัดประมูลด้วยระบบอิเล็กทรอนิกส์   องค์การบริหารส่วนตำบลทุ่งใสจะแจ้งให้ทราบภายหลัง
ผู้สนใจติดต่อขอซื้อเอกสารประมูลจ้างด้วยระบบอิเล็กทรอนิกส์ในราคาชุดละ   2,000.-   บาท (สองพันบาทถ้วน) ได้ที่ทำการองค์การบริหารส่วนตำบลทุ่งใส  อำเภอสิชล จังหวัดนครศรีธรรมราช ระหว่างวันที่    25   เดือน กุมภาพันธ์   พ.ศ.2553  ถึงวันที่   8  เดือน มีนาคม   พ.ศ.2553      หรือสอบถามทางโทรศัพท์    ได้ที่หมายเลข  075- 376110   ในวันและเวลาราชการ   หรือทางเว็บไซด์ขององค์การบริหารส่วนตำบลทุ่งใส    ที่ www.thungsai.go.th  หรือทางเว็บไซด์ของกรมบัญชีกลางที่ www.gprocurement.go.th หรือทางเว็บไซด์ของ บริษัท  กสท. โทรคมนาคม  จำกัด (มหาชน) ซึ่งเป็นผู้ให้บริการตลาดกลางอิเล็กทรอนิกส์


ประกาศ  ณ  วันที่  25    เดือน   กุมภาพันธ์    พ.ศ.  2553

    (นายพีระพล  นาคแก้ว)
     นายกองค์การบริหารส่วนตำบลทุ่งใส
  เอกสารประมูลจ้างด้วยระบบอิเล็กทรอนิกส์ เลขที่  1/2553
โครงการก่อสร้างอาคารศูนย์พัฒนาเด็กเล็ก ขนาด 81 -100 คน(สถ.ศพด.3) แบบตอกเข็ม  หมู่ที่  7
ตามประกาศองค์การบริหารส่วนตำบลทุ่งใส  อำเภอสิชล  จังหวัดนครศรีธรรมราช
ลงวันที่     25   เดือน กุมภาพันธ์      พ.ศ.  2553

องค์การบริหารส่วนตำบลทุ่งใส   ซึ่งต่อไปนี้เรียกว่า  “ องค์การบริหารส่วนตำบล ” มีความ[image: image3.jpg]


ประสงค์จะประมูลจ้างด้วยระบบอิเล็กทรอนิกส์โครงการก่อสร้างอาคารศูนย์พัฒนาเด็กเล็ก     ขนาด   81  -   100   คน  (สถ.ศพด.3) แบบตอกเข็ม หมู่ที่ 7 บ้านเขาฝ้าย  ราคากลาง 2,606,000.- บาท(สองล้านหกแสนหกพันบาทถ้วน)
โดยมีข้อแนะนำและข้อกำหนด  ดังต่อไปนี้
1. เอกสารแนบท้ายเอกสารประมูลการจ้างด้วยระบบอิเล็กทรอนิกส์

1.1 แบบรูปรายการละเอียดและเงื่อนไขการจ้าง

1.2 แบบใบยื่นข้อเสนอการประมูลจ้างด้วยระบบอิเล็กทรอนิกส์
1.3 แบบสัญญาจ้าง
1.4 แบบบัญชีแสดงรายการปริมาณวัสดุและแรงงาน
1.5 แบบหนังสือค้ำประกัน  
          (1) หลักประกันซอง 
                          

 (2) หลักประกันสัญญา


1.6 บทนิยาม 


      
 (1)  ผู้เสนอราคาที่มีผลประโยชน์ร่วมกัน

   
      
 (2)  การขัดขวางการแข่งขันราคาอย่างเป็นธรรม


1.7 แบบบัญชีเอกสาร


     
 (1)  บัญชีเอกสารส่วนที่ 1  จำนวน.........................แผ่น



     
 (2)  บัญชีเอกสารส่วนที่ 2  จำนวน.........................แผ่น



1.8 หนังสือแสดงเงื่อนไขการจ้างโดยการประมูลด้วยระบบอิเล็กทรอนิกส์(สัญญา 3 ฝ่าย)


…………………….ฯลฯ ........................
2.  คุณสมบัติของผู้เสนอราคา
                
2.1   ผู้เสนอราคาต้องเป็นผู้มีอาชีพรับจ้างทำงานที่ประมูลจ้างด้วยระบบอิเล็กทรอนิกส์


2.2   ผู้เสนอราคาต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่นและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งการให้นิติ-บุคคลหรือบุคคลอื่นให้เป็นผู้ทิ้งงานของทางราชการ 

                  2.3   ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าร่วมเสนอราคาให้แก่องค์การบริหารส่วนตำบลทุ่งใส และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์  ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้ที่กระทำการขัดขวางการแข่งขันราคาอย่างเป็นธรรม  ตามข้อ 1.6


2.4 ผู้เสนอราคาต้องไม่เป็นผู้ได้รับเอกสิทธิ หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา ได้มีคำสั่งให้สละสิทธิและความคุ้มกันเช่นว่า นั้น 


2.5 ผู้เสนอราคาต้องผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบล

               3. หลักฐานการเสนอราคา
ผู้เสนอราคาจะต้องเสนอเอกสารหลักฐานโดยไม่ต้องใส่ซองปิดผนึก แยกเป็น 2 ส่วน คือ
   
3.1 ส่วนที่ 1 อย่างน้อยต้องมีเอกสารดังต่อไปนี้
    (1) ในกรณีที่ผู้เสนอราคาเป็นนิติบุคคล
 (ก) ห้างหุ้นส่วนสามัญหรือห้างหุ้นส่วนจำกัดให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ   ผู้มีอำนาจควบคุม(ถ้ามี) พร้อมรับรองสำเนาถูกต้องทุกฉบับ

(ข) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล  หนังสือบริคณห์สนธิ   บัญชีรายชื่อกรรมการผู้จัดการ   ผู้มีอำนาจควบคุม(ถ้ามี) และบัญชีผู้ถือหุ้นรายใหญ่ พร้อมรับรองสำเนาถูกต้องทุกฉบับ
      (2) ในกรณีผู้เสนอราคาเป็นบุคคลธรรมดาหรือคณะบุคคลที่ไม่ใช่นิติบุคคล ให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน พร้อมทั้งรับรองสำเนาถูกต้องทุกฉบับ
      (3) ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้า และในกรณีที่ผู้ร่วมค้าฝ่ายใดเป็นบุคคลธรรมดาที่มิใช่สัญชาติไทย ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ใน (1)
                             (4) สำเนาใบทะเบียนพาณิชย์ , สำเนาใบทะเบียนภาษีมูลค่าเพิ่ม และสำเนาบัตรประจำตัวประชาชนพร้อมทั้งรับรองสำเนาถูกต้อง
                            (5) ใบเสร็จรับเงินหรือสำเนาใบเสร็จรับเงินค่าซื้อเอกสารประมูลจ้างด้วยระบบอิเล็กทรอนิกส์จากองค์การบริหารส่วนตำบลทุ่งใสพร้อมทั้งสำเนาถูกต้อง  
                            (6) บัญชีเอกสารส่วนที่ 1 ทั้งหมดให้ยื่นตามแบบในข้อ 1.7 (1)

3.2   ส่วนที่ 2 อย่างน้อยต้องมีเอกสารดังต่อไปนี้

(1) หนังสือมอบอำนาจซึ่งปิดอากรแสตมป์ ตามกฎหมายในกรณีที่ผู้เสนอราคามอบอำนาจให้บุคคลอื่นทำการแทน

(2) หลักประกันซอง ตามข้อ  1.5(1) 

(3) สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง

(4) แบบใบยื่นข้อเสนอการประมูลจ้างด้วยระบบอิเล็กทรอนิกส์

(5) บัญชีเอกสารส่วนที่ 2 ทั้งหมดที่ได้ยื่นตามแบบในข้อ 1.7 (2)


3.3   ส่วนที่ 3  ต้องใส่ซองปิดผนึก  ระบุหน้าซองว่า “ ซองใบแจ้งรายการราคาค่าวัสดุและแรงงานโครงการก่อสร้างอาคารศูนย์พัฒนาเด็กเล็ก ขนาด   81  -   100   คน  (สถ.ศพด.3) แบบตอกเข็ม หมู่ที่ 7 บ้านเขาฝ้าย  “



          (1) บัญชีรายการก่อสร้าง(หรือใบแจ้งปริมาณงาน)  ซึ่งจะต้องแสดงรายการวัสดุ อุปกรณ์ ค่าแรงงาน ภาษีประเภทต่าง ๆ รวมทั้งกำไรไว้ด้วย  ราคาที่เสนอมีการขุดลบ ตก เติม แก้ไข เปลี่ยนแปลงให้ผู้เสนอราคาลงลายมือชื่อประทับตรา(ถ้ามี) กำกับไว้ 
 

4. การเสนอราคา


4.1 ผู้เสนอราคาต้องยื่นข้อเสนอตามแบบที่กำหนดไว้ในเอกสารประมูลจ้างด้วยระบบอิเล็กทรอนิกส์ โดยไม่มีเงื่อนไขใด ๆ  ทั้งสิ้น   และจะต้องกรอกข้อความให้ถูกต้องครบถ้วน  ลงลายมือชื่อของผู้เสนอราคาให้ชัดเจน   จำนวนเงินที่ระบุตรงกันทั้งตัวเลขและตัวอักษร โดยมิได้มีการขูดลบหรือแก้ไข หากมีการขูดลบ ตก เติม  แก้ไข เปลี่ยนแปลง  จะต้องลงลายมือชื่อผู้เสนอราคาพร้อมประทับตรา(ถ้ามี)  กำกับไว้ด้วยทุกแห่ง



4.2  ผู้เสนอราคาจะต้องกรอกแบบแสดงรายการปริมาณวัสดุและแรงงานที่ใช้ในการก่อสร้าง
ให้ครบถ้วนตามแบบ ข้อ 3.3 ซึ่งจะต้องแสดงรายการและจำนวนวัสดุที่ใช้ในการก่อสร้างฯ อัตราภาษีปีระเภทต่าง ๆ รวมทั้งอัตรากำไรไว้ด้วย  โดยต้องกรอกตัวเลขในช่องราคา และให้ยื่นเสนอ พร้อมกับการยื่นข้อเสนอประมูลงานจ้างฯ   โดยราคาที่เสนอนี้จะต้องใส่ซองปิดผนึกให้เรียบร้อย    โดยองค์การบริหารส่วนตำบล จะยึดถือราคารวม  และราคาสุดท้ายที่ผู้ชนะการประมูลเป็นสำคัญ      แต่หากผู้ชนะการประมูลฯ  ในใบแจ้งรายการราคาค่าวัสดุและแรงงานแตกต่างจากราคาที่ยื่นเสนอ  ผ่านทางระบบอิเล็กทรอนิกส์ผู้ชนะการประมูลยินยอม   ให้ถือราคาที่ต่ำที่สุดเป็นราคาที่ใช้ในการ           ทำสัญญากับทางองค์การบริหารส่วนตำบล     ถ้าราคาที่ยื่นเสนอผ่านทางระบบอิเล็กทรอนิกส์เป็น ราคาต่ำสุด  ผู้ชนะการประมูลจะต้องแก้ไขรายการราคาค่าวัสดุและค่าแรงงาน  ให้ราคาตรงกับที่ยื่นประมูลทางระบบอิเล็กทรอนิกส์


4.3 ผู้เสนอราคาจะต้องเสนอกำหนดเวลาส่งมอบงานจ้างไม่เกิน 180วัน นับถัดจากวันลงนามในสัญญาจ้าง 

4.4 ราคาที่เสนอจะต้องเป็นราคาที่รวมภาษีมูลค่าเพิ่มและภาษีอากรอื่น ๆ (ถ้ามี) รวมทั้งค่าใช้จ่ายทั้งปวงไว้ด้วยแล้ว โดยผู้เสนอราคาจะต้องกำหนดยืนราคาไม่น้อยกว่า 180 วัน นับแต่วันยืนยันราคาสุดท้าย  โดยภายในกำหนดยื่นราคา ผู้เสนอราคาต้องรับผิดชอบราคาที่ตนได้เสนอไว้ และจะถอนการเสนอราคามิได้

4.5 ก่อนยื่นประมูลการจ้างด้วยระบบอิเล็กทรอนิกส์  ผู้เสนอราคาควรตรวจดูร่างสัญญา  รายละเอียด คุณลักษณะเฉพาะ ฯลฯ ให้ถี่ถ้วนและเข้าใจเอกสารประมูลการจ้างด้วยระบบอิเล็กทรอนิกส์ทั้งหมดเสียก่อนที่จะตกลงยื่นข้อเสนอตามเงื่อนไขในเอกสารประมูลการจ้างด้วยระบบอิเล็กทรอนิกส์ 

เมื่อพ้นกำหนดเวลายื่นเอกสารประมูลจ้างด้วยระบบอิเล็กทรอนิกส์แล้ว จะไม่รับเอกสาร โดยเด็ดขาด  

คณะกรรมการ  e – Auction จะดำเนินการตรวจสอบคุณสมบัติของผู้เสนอราคาแต่ละรายว่าเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น  หรือเป็นผู้มีผลประโยชน์ร่วมกันระหว่าง ผู้เสนอราคากับผู้ให้การบริการตลาดกลางอิเล็กทรอนิกส์ ตามข้อ 1.5 (1) ณ วันประกาศประมูลจ้าง    
ด้วยระบบอิเล็กทรอนิกส์หรือไม่ พร้อมทั้งตรวจสอบข้อเสนอตาม ข้อ 3.2 และประกาศรายชื่อผู้เสนอราคา
ที่มีสิทธิได้รับการคัดเลือกให้เข้าเสนอราคาในวันที่  25  กุมภาพันธ์   2553      เวลา       13.00  น.         

หากปรากฏต่อคณะกรรมการ  e– Auction ก่อน หรือในลักษณะที่มีการเสนอราคาทางอิเล็กทรอนิกส์ว่ามีผู้เสนอราคากระทำการอันเป็นการขัดขวางการแข่งขันราคาอย่างเป็นธรรม  ตาม
ข้อ 1.6 (2) คณะกรรมการฯ จะตัดรายชื่อผู้เสนอราคารายนั้นออกจากการเป็นผู้เสนอราคาและยกเลิกการประมูลจ้างด้วยระบบอิเล็กทรอนิกส์ และองค์การบริหารส่วนตำบล จะพิจารณาลงโทษผู้เสนอราคาดังกล่าว
เป็นผู้ทิ้งงานเว้นแต่คณะกรรมการ ฯ จะวินิจฉัยได้ว่าผู้เสนอราคารายนั้นเป็นผู้ที่ให้ความร่วมมือเป็นประโยชน์   ต่อการพิจารณาของทางราชการและมิได้เป็นผู้ริเริ่มให้มีการกระทำดังกล่าว

4.6 ผู้เสนอราคาที่มีสิทธิได้รับการคัดเลือกให้เข้าเสนอราคาตามประกาศององค์การบริหารส่วนตำบล  จะต้องปฏิบัติ ดังนี้

(1) ผู้เสนอราคาจะต้องเข้ารับการอบรมวิธีการประมูลด้วยระบบอิเล็กทรอนิกส์ ตามวัน เวลา  สถานที่ ที่ทางราชการกำหนดตามประกาศขององค์การบริหารส่วนตำบล และหากมีการเปลี่ยนแปลงกำหนดการจะแจ้งให้ทราบภายหลัง  โดยผู้เสนอราคาจะได้รับเลขประจำตัว (User ID) และรหัสผ่าน (Password) 
เมื่อผู้เสนอราคาผ่านคุณสมบัติเงื่อนไขและข้อเสนอทางด้านเทคนิคแล้ว   

(2) ผู้เสนอราคาจะต้องลงนามในข้อตกลง ในการประมูลด้วยระบบอิเล็กทรอนิกส์ร่วมกับผู้ให้บริการตลาดกลางอิเล็กทรอนิกส์

(3) ราคาเริ่มต้นในการประมูลครั้งนี้จะเริ่มที่   2,606,000.-บาท   โดยในการเสนอราคาผู้เสนอราคาจะต้องเสนอลดราคาแต่ละครั้งเป็นรายหน่วยโดยมีจำนวนหน่วยละ  2,000   บาท 

(4) ระยะเวลาในการประมูล   30  นาที(ทั้งนี้ไม่รวมการขยายเวลาในการปิดประมูล) 


          (5) ผู้เสนอราคาจะต้องเสนอราคาภายใน 15 นาทีแรก  ของการประมูลอย่างน้อยรายละ  1  
ครั้ง  มิฉะนั้น จะถูกตัดออกจากการเสนอราคา    
                    
      (6)กรณีที่มีการเสนอราคาภายใน  5  นาที    ก่อนถึงกำหนดระยะเวลาปิดการประมูล   กำหนดระยะเวลา        ปิดการประมูลจะถูกขยายออกเป็นเวลา 5 นาที  โดยอัตโนมัตินับจากกำหนดระยะเวลาปิดการประมูล  กรณีเช่นว่านี้จะเป็นการขยายระยะเวลาโดยไม่จำกัด  และการประมูลจะปิดเมื่อไม่มีผู้ใดเสนอราคาในระยะเวลา  5  นาทีสุดท้าย  ของกำหนดระยะเวลาสิ้นสุดการประมูลที่กำหนด  หรือที่ถูกขยายออกไป




     (7)ห้ามผู้เสนอราคาถอนการประมูล   และเมื่อการประมูลเสร็จสิ้นแล้ว   จะต้องยืนยัน
ราคาต่อผู้ให้บริการตลาดกลางอิเล็กทรอนิกส์หลังจากจบการประมูล




     (8) ผู้ชนะการประมูลจะต้องเสียค่าบริการต่อผู้ให้บริการตลาดกลางอิเล็กทรอนิกส์    เป็นจำนวนเงิน  9,896.00  บาท (เก้าพันแปดร้อยเก้าสิบหกบาทถ้วน)   

       5. หลักประกันซอง

ผู้เสนอราคาต้องวางหลักประกันซองพร้อมกับยื่นซองเอกสารทางด้านเทคนิคจำนวน        130,300.00  บาท(หนึ่งแสนสามหมื่นสามร้อยบาทถ้วน)  โดยหลักประกันซองจะต้องมีระยะเวลาการค้ำประกัน ตั้งแต่วันยื่นซองข้อเสนอทางด้านเทคนิคครอบคลุมไปจนถึงวันสิ้นสุดการยืนราคา  โดยหลักประกันให้ใช้อย่างหนึ่งอย่างใด ดังต่อไปนี้ 

5.1 เงินสด

5.2 เช็คที่ธนาคารสั่งจ่ายให้แก่ องค์การบริหารส่วนตำบลโดยเป็นเช็คลงวันที่ ที่ทำการยื่นเอกสารการประมูลจ้างด้วยระบบอิเล็กทรอนิกส์ (ยื่นข้อเสนอทางด้านเทคนิค) หรือก่อนหน้านั้นไม่เกิน 3 วันทำการ ของทางราชการ 

5.3 หนังสือค้ำปกระกันของธนาคารภายในประเทศตามแบบหนังสือค้ำประกันดังระบุในข้อ1.4 

5.4 พันธบัตรรัฐบาลไทย

5.5 หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย   ตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่าง ๆ ทราบ แล้วโดยอนุโลมให้ใช้ตามตัวอย่างหนังสือค้ำประกันดังระบุในข้อ 1.4 (1)

หลักประกันซองตามข้อนี้ องค์การบริหารส่วนตำบลทุ่งใสจะคืนให้ผู้เสนอราคาหรือผู้ค้ำประกันภายใน 15 วัน นับถัดจากวันที่ได้พิจารณาในเบื้องต้นเรียบร้อยแล้วเว้นแต่ผู้เสนอราคารายที่คัดเลือกไว้

ซึ่งเสนอราคาต่ำสุดไม่เกิน 3 ราย  จะคืนให้ต่อเมื่อได้ทำสัญญาหรือข้อตกลงหรือเมื่อผู้เสนอราคาได้พ้นจากข้อผูกพันแล้ว การคืนหลักประกันซองหรือหลักประกันสัญญา ไม่ว่าในกรณีใด ๆ   จะคืนให้โดยไม่มีดอกเบี้ย
องค์การบริหารส่วนตำบลทุ่งใสกำหนดหลักเกณฑ์การยึดหลักประกันซองของผู้มีสิทธิเสนอราคา ดังนี้ :-


1.  ผู้มีสิทธิเสนอราคาไม่ Log in เข้าสู่ระบบ


2.  ผู้มีสิทธิเสนอราคา Log in แล้ว แต่ไม่มีการเสนอราคาหรือเสนอราคาผิดเงื่อนไขที่กำหนดโดยเสนอราคาสูงกว่าหรือเท่ากับราคาเริ่มต้นประมูล


3.  ผู้มีสิทธิเสนอราคาไม่ลงลายมือชื่อในแบบยืนยันราคาสุดท้าย


4.  ผู้ชนะการประมูลไม่ไปทำสัญญา
6. หลักเกณฑ์และสิทธิในการพิจารณาราคา

6.1 ในการเสนอราคาครั้งนี้องค์การบริหารส่วนตำบลจะพิจารณาตัดสินด้วยราคารวม ของโครงการ(พิจารณาตัดสินด้วยราคาต่อรายการหรือพิจารณาตัดสินเป็นรายโครงการ) โดยผู้เสนอราคาจะต้องเสนอราคาให้ครบตามจำนวนและถูกต้องตามรายละเอียดที่กำหนด

6.2 หากผู้เสนอราคารายใดมีคุณสมบัติไม่ถูกต้องตาม ข้อ 2 หรือยื่นหลักฐานการเสนอราคาไม่ถูกต้องหรือไม่ครบถ้วนตาม ข้อ 3 ( หรือยื่นข้อเสนอประมูลจ้างด้วยระบบอิเลคทรอนิกส์ไม่ถูกต้องตามข้อ 4 แล้ว) คณะกรรมการ  e–Auction  จะไม่รับพิจารณาข้อเสนอของผู้ยื่นข้อเสนอรายนั้นเว้นแต่เป็นข้อผิดพลาดหรือผิดเพียงเล็กน้อย หรือที่ผิดแผกไปจากเงื่อนไข ของเอกสารประกวดราคาในส่วนที่มิใช่สาระสำคัญ  ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบล เท่านั้น

6.3 องค์การบริหารส่วนตำบลทุ่งใสสงวนสิทธิไม่พิจารณาข้อเสนอของผู้เสนอราคาโดย  ไม่มีการผ่อนผันในกรณีดังต่อไปนี้

(1)ไม่ปรากฏชื่อผู้เสนอราคารายนั้นในบัญชีผู้รับเอกสารประมูลจ้างด้วยระบบอิเล็กทรอนิกส์หรือในหลักฐานการรับเอกสารประมูลจ้างด้วยระบบอิเล็กทรอนิกส์ขององค์การบริหารส่วนตำบล
    
(2)เสนอรายละเอียดแตกต่างไปจากเงื่อนไขที่กำหนดในเอกสารประมูลจ้างด้วยระบบอิเล็กทรอนิกส์ที่เป็นสาระสำคัญหรือมีผลให้เกิดความได้เปรียบเสียเปรียบแก่ผู้เสนอราคารายอื่น

6.4   องค์การบริหารส่วนตำบลทุ่งใสทรงไว้ซึ่งสิทธิที่จะยกเลิกการประมูลจ้างด้วยระบบอิเล็กทรอนิกส์ในกรณีที่มีผู้เสนอราคา ได้รับการคัดเลือกให้เข้าเสนอราคาตามประกาศ  ข้อ 4.5 น้อยกว่า 2 ราย

6.5 ในการตัดสินการประมูลจ้างด้วยระบบอิเล็กทรอนิกส์ หรือในการทำสัญญาคณะกรรมการ e – Auction   หรือองค์การบริหารส่วนตำบล มีสิทธิให้ผู้เสนอราคาชี้แจงข้อเท็จจริง สภาพฐานะหรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง 

6.6   องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุดหรือราคาหนึ่งราคาใด หรือราคาที่เสนอทั้งหมดก็ได้และอาจพิจารณาเลือกจ้างในจำนวนหรือขนาดหรือเฉพาะรายการหนึ่งรายการใดหรืออาจจะยกเลิกการประมูลจ้างด้วยระบบอิเล็กทรอนิกส์ โดยไม่พิจารณาจัดจ้างก็ได้สุดแต่จะพิจารณาทั้งนี้เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลจะพิจารณายกเลิกการประมูลจ้างด้วยระบบอิเลคทรอนิกส์และลงโทษผู้เสนอราคาเสมือนเป็นผู้ทิ้งงาน ไม่ว่าจะเป็นผู้เสนอราคาที่ได้รับการ
คัดเลือกหรือไม่ก็ตามหากมีเหตุที่เชื่อได้ว่าการเสนอราคากระทำการโดย ไม่สุจริต เช่น การเสนอเอกสารอันเป็นเท็จ หรือใช้ชื่อบุคคลธรรมดาหรือนิติบุคคลอื่น มาเสนอราคาแทนเป็นต้น

     6.7  ในกรณีที่ปรากฏข้อเท็จจริงภายหลังการประมูลจ้างด้วยระบบอิเล็กทรอนิกส์ ว่าผู้ที่เสนอราคาที่มีสิทธิได้รับการคัดเลือกตามที่ได้ประกาศรายชื่อไว้ตามข้อ 4.5 เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ วันประกาศประกวดราคาหรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.6  องค์การบริหารส่วนตำบลมีอำนาจที่จะคัดรายชื่อผู้เสนอราคาที่มีสิทธิได้รับการคัดเลือกดังกล่าวออกจากประกาศรายชื่อตาม ข้อ 4.5 และองค์การบริหารส่วนตำบลจะพิจารณาลงโทษผู้เสนอราคารายนั้นเป็นผู้ทิ้งงาน 

ในกรณีนี้หากผู้ว่าราชการจังหวัดพิจารณาเห็นว่าการยกเลิกการประมูลจ้างด้วยระบบอิเล็กทรอนิกส์ที่ได้ดำเนินการไปแล้วจะเป็นประโยชน์แก่ทางราชการเป็นอย่างยิ่งผู้ว่าราชการจังหวัดมีอำนาจยกเลิกการประมูลจ้างด้วยระบบอิเล็กทรอนิกส์ดังกล่าวได้

7. การทำสัญญาจ้าง
ผู้ชนะการประมูลงานจ้างด้วยระบบอิเล็กทรอนิกส์จะต้องทำสัญญาจ้างตามแบบสัญญาดังระบุในข้อ 
1.3กับองค์การบริหารส่วนตำบล    ภายใน 7 วัน    นับถัดจากวันที่ได้รับแจ้งและจะต้องวางหลักประกัน  สัญญาเป็นจำนวนเงินเท่ากับร้อยละ  5  ของราคาค่าจ้างที่ประมูลได้   ให้องค์การบริหารส่วนตำบลยึดถือไว้ในขณะทำสัญญา โดยใช้หลักประกันอย่างหนึ่งอย่างใด  ดังต่อไปนี้
(1)  เงินสด
(2)  เช็คที่ธนาคารสั่งจ่ายให้แก่องค์การบริหารส่วนตำบล โดยเป็นเช็คลงวันที่ทำสัญญา  หรือก่อนหน้านั้นไม่เกิน  3  วันทำการของทางราชการ
(3)  หนังสือค้ำประกันของธนาคารภายในประเทศ  ตามแบบหนังสือค้ำประกันดังระบุในข้อ  1.5  (2)

(4)   หนังสือค้ำประกันของบรรษัทเงินทุนอุตสาหกรรมแห่งประเทศไทย    หรือบริษัทเงินทุนหรือ
                    บริษัทเงินทุนหลักทรัพย์  ที่ได้รับอนุญาตให้ประกอบกิจการเงินทุนเพื่อการพาณิชย์และประกอบ   
                    ธุรกิจค้ำประกัน  ตามประกาศธนาคารของประเทศไทย  ซึ่งได้แจ้งชื่อเวียนให้ส่วนราชการต่าง ๆ     
                    ทราบแล้ว  โดยอนุโลมให้ใช้ตามแบบหนังสือค้ำประกันดังระบุในข้อ  1.5 (2)

(5)   พันธบัตรรัฐบาลไทย 

หลักประกันนี้จะคืนให้โดยไม่มีดอกเบี้ยภายใน  15  วัน นับถัดจากวันที่ผู้ชนะการประมูลงานจ้างด้วย
ระบบอิเล็กทรอนิกส์ (ผู้รับจ้าง)  พ้นจากข้อผูกพันตามสัญญาจ้างแล้ว
8. ค่าจ้างและการจ่ายเงิน
    องค์การบริหารส่วนตำบลทุ่งใส จะจ่ายค่าจ้างตามประกาศโครงการจ้างเหมาก่อสร้าง  โดยจะจ่ายเงินค่าจ้างโดยแบ่งออกเป็นงวด ดังนี้
งวดที่  1 เป็นจำนวนในอัตราร้อยละ     25    ของค่าจ้าง  เมื่อผู้รับจ้างได้ปฏิบัติงานก่อสร้าง ดังนี้

- งานวางผังและหาตำแหน่งฐานราก เสา ทั้งหมดแล้วเสร็จ

- ตอกเข็มและสกัดเสาเข็ม งานขุดดินฐานราก ทั้งหมดแล้วเสร็จ

- หล่อคอนกรีตฐานราก เสาตอม่อ  ทั้งหมดแล้วเสร็จ

- หล่อคอนกรีตคาน พื้นชั้นล่าง ทั้งหมดแล้วเสร็จ

- หล่อคอนกรีตเสาชั้นล่าง  ทั้งหมดแล้วเสร็จ

- หล่อคอนกรีตบันไดจากพื้นดินถึงพื้นชั้นล่าง ทั้งหมดแล้วเสร็จ
ให้แล้วเสร็จภายใน   60  วัน
งวดที่  2 เป็นจำนวนในอัตราร้อยละ     15    ของค่าจ้าง  เมื่อผู้รับจ้างได้ปฏิบัติงานก่อสร้าง ดังนี้

- หล่อคอนกรีตคานโครงหลังคา ทั้งหมดแล้วเสร็จ

- หล่อคอนกรีตชิ้นส่วนอื่น ๆ ของโครงสร้าง  ทั้งหมดแล้วเสร็จ

- งานติดตั้งโครงหลังคาเหล็ก  ทั้งหมดแล้วเสร็จ

- งานทาสีกันสนิม ทั้งหมดแล้วเสร็จ

- มุงกระเบื้องหลังคาและส่วนประกอบต่าง ๆ ของงานหลังคา  ทั้งหมดแล้วเสร็จ

- งานก่ออิฐผนัง ทั้งหมดแล้วเสร็จ

- งานติดตั้งวงกบประตู หน้าต่าง ๆ เฉพาะวงกบไม้เนื้อแข็ง  แล้วเสร็จ
ให้แล้วเสร็จภายใน   30  วัน
งวดที่  3 เป็นจำนวนในอัตราร้อยละ     25    ของค่าจ้าง  เมื่อผู้รับจ้างได้ปฏิบัติงานก่อสร้าง ดังนี้

- ระบบท่อระบายน้ำโสโครก  ท่อน้ำทิ้ง  ทั้งหมดแล้วเสร็จ

- ระบบท่อระบายอากาศ ท่อประปา ท่อระบายน้ำฝน  ทั้งหมดแล้วเสร็จ

- งานฉาบปูนผนัง โครงสร้าง  ทั้งหมดแล้วเสร็จ

- งานเดินท่อระบบไฟฟ้า  ทั้งหมดแล้วเสร็จ

- งานติดตั้งฝ้าเพดานยิบซั่มบอร์ด  ทั้งหมดแล้วเสร็จ

- งานติดตั้งฝาเพดานไม้ระแนงสำเร็จ Conwood


- งานบุผนังกระเบื้องเคลือบขนาด 8 “ x 8”  ห้องน้ำห้องส้วม ทั้งหมดแล้วเสร็จ

- งานปูพื้นกระเบื้องเซรามิคขนาด  8 “x 8”และ 12 “x12 ” ห้องน้ำ ห้องส้วม ทั้งหมดแล้วเสร็จ
ให้แล้วเสร็จภายใน   45  วัน

งวดสุดท้าย   เป็นจำนวนในอัตราร้อยละ     35    ของค่าจ้าง  เมื่อผู้รับจ้างได้ปฏิบัติงานทั้งหมดให้แล้วเสร็จเรียบร้อยตามสัญญา รวมทั้งทำสถานที่ก่อสร้างให้สะอาด

9.   อัตราค่าปรับ

      ค่าปรับตามแบบสัญญาจ้างจะกำหนดในอัตราร้อยละ  0.10  ของค่าจ้างตามสัญญาจ้างต่อวัน
10.    การรับประกันความชำรุดบกพร่อง
                ผู้ชนะการประกวดราคาซึ่งได้ทำข้อตกลงเป็นหนังสือ  หรือทำสัญญาจ้างตามแบบดังระบุในข้อ 1.3  แล้วแต่กรณี   จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า   -    เดือน   2  ปี   นับถัดจากวันที่องค์การบริหารส่วนตำบลได้รับมอบงาน  โดยผู้รับจ้างต้องรีบจัดการซ่อมแซมแก้ไขให้ใช้การได้ดี   ดังเดิมภายใน  7   วัน  นับถัดจากวันที่ได้รับแจ้งความชำรุดบกพร่อง
11. ข้อสงวนสิทธิในการเสนอราคาและอื่น  ๆ 
11.1    เงินค่าจ้างสำหรับงานจ้างครั้งนี้ ได้มาจาก    เงินอุดหนุนเฉพาะกิจ   กรมส่งเสริมการปกครอง
ท้องถิ่น  ประจำปีงบประมาณ พ.ศ. 2552     เป็นเงิน 2,474,000.- บาท   (สองล้านสี่แสนเจ็ดหมื่นสี่พันบาทถ้วน)
การลงนามในสัญญาจะกระทำได้ต่อเมื่อองค์การบริหารส่วนตำบลได้รับอนุมัติเงินค่าก่อสร้างจากเงินอุดหนุนเฉพาะกิจ  กรมส่งเสริมการปกครองท้องถิ่น  ประจำปีงบประมาณ  2552   แล้วเท่านั้น
11.2   เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตาม การประมูลจ้างด้วยระบบอิเล็กทรอนิกส์แล้ว   ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ   และของนั้นต้องนำเข้ามาโดยทางเรือในเส้นทางที่มีเรือไทยเดินอยู่   และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด   ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชย์นาวี ดังนี้
            
(1) แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชย์นาวีภายใน  7   วัน  นับถัดจากวันที่ผู้รับจ้างสั่งหรือซื้อของจากต่างประเทศ   เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
                   (2)  จัดการให้สิ่งของดังกล่าวบรรทุกโดยเรือไทย  หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย   เว้นแต่จะได้รับอนุญาตจากสำนักงานคณะกรรมการส่งเสริมการพาณิชย์นาวี
ให้บรรทุกสิ่งของนั้นโดยเรืออื่นที่มิใช่เรือไทย  ซึ่งจะต้องได้รับอนุญาตเช่นนั้นก่อนบรรทุกของลงเรืออื่น  หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น 
                   (3)  ในกรณีที่ไม่ปฏิบัติตาม  (1) หรือ  (2) ผู้รับจ้างจะต้องรับผิดตามกฎหมายว่าด้วยการส่งเสริมการพาณิชย์นาวี

11.3   ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุในข้อ   7   องค์การบริหารส่วนตำบลจะริบหลักประกันซองหรือเรียกร้องจากผู้ออกหนังสือค้ำประกันซองทันที่และอาจพิจารณาเรียกร้องให้ชดใช้ความเสียหายอื่น ๆ  (ถ้ามี)  รวมทั้งจะพิจารณาให้เป็นผู้ทิ้งงานตามระเบียบของทางราชการ

11.4   องค์การบริหารส่วนตำบลสงวนสิทธิที่จะแก้ไขเพิ่มเติมเงื่อนไขหรือข้อกำหนดในแบบ
สัญญาให้เป็นไปตามความเห็นของอัยการจังหวัดหรือสำนักงานอัยการสูงสุด  (ถ้ามี)

12.   มาตรฐานฝีมือช่าง
   เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้าง
ก่อสร้างตามประกาศนี้แล้ว   ผู้เสนอราคาจะต้องตกลงว่าในการปฏิบัติงานก่อสร้างดังกล่าว  ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม  หรือผู้มีวุฒิบัตรระดับ  ปวช.  ปวส.  และ  ปวท.  หรือเทียบเท่าจากสถาบันการศึกษาที่  ก.พ.  รับรองให้เข้ารับ
ราชการได้  ในอัตราไม่ต่ำกว่าร้อยละ  10    ของแต่ละสาขาช่าง   แต่จะต้องมีช่างจำนวนอย่างน้อย 1  คน  ในแต่ละสาขาช่างดังต่อไปนี้
12.1  วุฒิ ปวส.สาขาก่อสร้างหรือโยธา

12.2   ……………………  -…………………………………..

12.3   ……………………  -…………………………………..
13. การปฏิบัติตามกฎหมายและระเบียบ

     ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้ โดยเคร่งครัด

องค์การบริหารส่วนตำบลทุ่งใส

วันที่  25  เดือน  กุมภาพันธ์      พ.ศ. 2553

